
Ministru kabineta rīkojums Nr. 255
Rīgā 2022. gada 12. aprīlī (prot. Nr. 19 36. §)
Par finanšu līdzekļu piešķiršanu no valsts budžeta programmas ''Līdzekļi neparedzētiem gadījumiem''
· 1. Finanšu ministrijai no valsts budžeta programmas 02.00.00 ''Līdzekļi neparedzētiem gadījumiem'' piešķirt Iekšlietu ministrijai (Pilsonības un migrācijas lietu pārvaldei) finansējumu, kas nepārsniedz 427 653 euro, lai segtu izdevumus, kas saistīti ar samaksu par virsstundu darbu un piemaksu par personisko darba ieguldījumu un darba kvalitāti (no 2022. gada 1. jūlija – piemaksu par nozīmīgu ieguldījumu attiecīgās institūcijas stratēģisko mērķu sasniegšanā), laikposmā no 2022. gada 1. marta līdz 2022. gada 31. jūlijam nodrošinot personu apliecinošu dokumentu, vīzu un uzturēšanās atļauju izsniegšanu, kā arī migrācijas jautājumu risināšanu, ņemot vērā palielinātu šo pakalpojumu pieprasījumu.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamo izdevumu apmēram.

